cyanic-selkie/wikianc huggingface dataset:
Μπασμάτσι
Οι τύχες του αποκεντρωμένου κινήματος ποίκιλαν στις αρχές της δεκαετίας του 1920, αλλά προς το 1923 οι εκτεταμένες εκστρατείες του Κόκκινου Στρατού οδήγησε σε πολλαπλές ήττες για το κίνημα των Μπασμάτσι. Μετά από σημαντικές εκστρατείες του Κόκκινου Στρατού, και ενώ οι σοβιετικοί έκαναν παραχωρήσεις στις οικονομικές και ισλαμικές πρακτικές στην δεκαετία του 1920, οι στρατιωτικές τύχες και η υποστήριξη του λαού μειώθηκε. Η αντίσταση στην ρωσική διακυβέρνηση και σοβιετική εξουσία διογκώθηκε και πάλι, σε μικρότερο βαθμό ωστόσο, ως απάντηση στις εκστρατείες κολλεκτιβοποίησης στην εποχή πριν τον Β΄ Παγκόσμιο Πόλεμο.
Παραπομπές
Κατηγορία:Κεντρική Ασία Κατηγορία:Ρωσικός Εμφύλιος Πόλεμος Κατηγορία:1916
Πατριώτες της Μικρονησίας
Το Patriots of Micronesia (Πατριώτες της Μικρονησίας), γνωστός και με τον τίτλο Across all Micronesia, είναι ο εθνικός ύμνος της των Ομοσπόνδων Πολιτειών της Μικρονησίας. Καθιερώθηκε το 1991, αντικαθιστώντας τον ύμνο Preamble , ο οποίος χρησιμοποιούνταν από την εποχή της ανεξαρτησίας, το 1979. Η μελωδία είναι ενός γερμανικού φοιτητικού τραγουδιού, με το όνομα "Ich hab' mich ergeben" (ο οποίος ήταν επίσης ο ανεπίσημος ύμνος της Δυτικής Γερμανίας από το 1949 ως το 1952). Οι στίχοι επίσης βασίζονται σε κάποια μετάφραση αυτού του τραγουδιού.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα των Ομόσπονδων Πολιτειών της Μικρονησίας
Μάχη του Δραγατσανίου
Η Μάχη του Δραγατσανίου ήταν στρατιωτική σύγκρουση ανάμεσα στις δυνάμεις της Φιλικής Εταιρίας και στρατευμάτων της Οθωμανικής Αυτοκρατορίας, στo ευρύτερo πλαίσιo της Ελληνικής επανάστασης του 1821. Έλαβε χώρα στις 7 Ιουνίου του 1821 στο Δραγατσάνι της Βλαχίας.
Η είσοδος των Οθωμανών στη Μολδοβλαχία
Στις 18/30 Απριλίου 1821 (παλαιό και νέο ημερολόγιο) πραγματοποιήθηκε, με τη συγκατάθεση της Ρωσίας, είσοδος των Οθωμανικών στρατευμάτων στη Μολδοβλαχία. Με αρχιστράτηγο το βαλή της Σιλιστρίας Σελίμ Μεχμέτ, οι Οθωμανοί πέρασαν τα σύνορα από την περιοχή της Βράιλας και η πρώτη μεγάλη σύγκρουση έγινε την 1 Μαΐου 1821 στο Γαλάτσι – στο οποίο η ελληνική σημαία είχε υψωθεί στις 21 Φεβρουαρίου 1821 από το στρατιωτικό διοικητή του Γαλατσίου και Φιλικό Βασίλειο Καραβία.
Εκεί ο Βασίλειος Καραβίας επικεφαλής 150 Θιακό-Κεφαλλονιτών, επιτέθηκε στους Τούρκους του Γαλατσίου, τους οποίους ύστερα από πεισματώδη μάχη, ανάγκασε να φύγουν. Καθόλη τη διάρκεια του Μαΐου 1821, άλλες συγκρούσεις του τουρκικού στρατού με τους Έλληνες έλαβαν χώρα, χωρίς οι δυνάμεις του Υψηλάντη να έχουν κάποια επιτυχία.
Οι Έλληνες (συνολικά 1.500 - 2.00 άνδρες, εκ των οποίων οι 500 ήταν νέοι του "Ιερού Λόχου" και ακόμη 500 ήταν ιππείς, υπό τον Βασίλειο Καραβιά) συγκεντρώθηκαν στο Ρίμνικο(υ) (30 χλμ. νοτίως του περάσματος "Τούρνου Ρόσου", στα Δυτικά Καρπάθια Όρη προς την Αυστροουγγαρία ), που απείχε 8 ώρες από το Δραγατσάνι, ενώ οι Τούρκοι, που η δύναμη τους ανερχόταν στους 2.600 άντρες, κατέλαβαν τα μοναστήρια Σερμπανεστίου, Σταντσεστίου, Στραζεστίου και Μαμούλ, κλείνοντας την είσοδο της κοιλάδας των Καρπαθίων. Συγχρόνως 800 Τούρκοι μετακινήθηκαν στο Δραγατσάνι. Τελικά ο Αλέξανδρος Υψηλάντης αποφάσισε να αντιμετωπίσει τους Τούρκους στη πεδιάδα του Δραγατσανίου με όλο του το στρατό, που αποτελούσαν 5.000 πεζοί, 2.500 ιππείς και 4 κανόνια.
Η μάχη του Δραγατσανίου
Τα πρώτα ελληνικά τμήματα ξεκίνησαν προς την κατεύθυνση του Δραγατσανίου στις 3/15 Ιουνίου 1821, με άσχημες καιρικές συνθήκες και έφτασαν στην περιοχή στις 18 Ιουνίου. Οι θέσεις που κατέλαβαν οι Έλληνες στους πρόποδες των γύρω βουνών παρείχαν πλεονεκτήματα, και ο αρχηγός των τουρκικών δυνάμεων του Δραγατσανίου Καρά Φεϊζ, για να αντιμετωπίσει τα ελληνικά τμήματα, άρχισε να κατασκευάζει οχυρώματα και συγχρόνως να πυρπολεί τμήμα του χωριού.
Ενώ όμως ο Υψηλάντης, που βρισκόταν σε απόσταση τριών ωρών από το σημείο της μάχης, συσκεπτόταν με το Γεωργάκη Ολύμπιο, ο χιλίαρχος Βασίλειος Καραβίας, στις [ 22 Φεβρουαρίου 1821] και παρά τις αντίθετες διαταγές για καμιά ελληνική κίνηση πριν τις -, ωθούμενος απο ενθουσιασμό αλλά και λυσσαλέο πείσμα ενήργησε αυτόβουλα και επιτέθηκε με 800 ιππείς εναντίον της μονής Σερμπανεστίου, όπου είχαν οχυρωθεί οθωμανικές δυνάμεις. Ωστόσο η επίθεση απέτυχε και πολλοί από τους ιππείς εγκατέλειψαν τoν αγώνα και έφυγαν προς το γειτονικό δάσος. Ο Νικόλαος Υψηλάντης, επικεφαλής του Ιερού Λόχου, έσπευσε προς βοήθεια με 375 αξιωματικούς και οπλίτες, αλλά η αποχώρηση του τμήματος του Καραβία ανάγκασε τους Ιερολοχίτες να πολεμούν μόνοι τους χωρίς την υποστήριξη ιππικού.
Έτσι ο Ιερός Λόχος, πριν προλάβει να οργανωθεί σε σχηματισμό μάχης, δέχτηκε επίθεση από το τουρκικό ιππικό, αρνούμενος το κάλεσμα να παραδοθεί, με αποτέλεσμα να υποστεί σοβαρές απώλειες. Ο σημαιοφόρος του λόχου, 25 αξιωματικοί και 180 στρατιώτες έπεσαν νεκροί, ενώ 37 Ιερολοχίτες αιχμαλωτίστηκαν. Στη κρίσιμη στιγμή της μάχης έφτασε ο Γεωργάκης Ολύμπιος ο οποίος διέσωσε τους υπόλοιπους, 136 συνολικά, μεταξύ των οποίων και ο αρχηγός Νικόλαος Υψηλάντης και ο υπασπιστής του Ιερού Λόχου Αθανάσιος Τσακάλωφ, συνιδρυτής της Φιλικής Εταιρείας.
Πρόκειται για μια επιπόλαιη ενέργεια που απεδείχθη μοιραίο λάθος και κόστισε τη ζωή σε ενθουσιώδεις νέους αγωνιστές. Αποτέλεσε μεγάλη αστοχία για την έκβαση της επανάστασης στη Μολδοβλαχία και συνέβαλε στην καταρράκωση του Βασίλειου Καραβία, ενός σπουδαίου αγωνιστή, έμπειρου στρατιωτικου και ένθερμου πατριώτη που είχε αφιερώσει το μεγαλύτερο μέρος της περιουσίας του για την ευόδωση του Εθνικού Σκοπού.
Οι Συνέπειες της μάχης
Μετά την καταστροφή στο Δραγατσάνι, η επανάσταση στη Μολδοβλαχία είχε πλέον κριθεί. Οι εθελοντές (3.000 - 4.000 γηγενείς εθνοφρουροί) λιποτάχτησαν και ο υπόλοιπος στρατός του Υψηλάντη (ακόμη 3.500 άνδρες) διαλύθηκε. Ο Υψηλάντης κατέφυγε στο Ρίμνικο, όπου στις 8/20 Ιουνίου 1821 συνέταξε την τελευταία διαταγή του (υπό προγενέστερη ημερομηνία, σαν να ήταν ακόμη επικεφαλής του στρατού του), με την οποία στιγμάτισε την καταστροφική ανυπακοή του πολιτικού και στρατιωτικού του επιτελείου του (καθαιρώντας από το αξίωμά του τον Καραβία και κατηγορώντας δηκτικά άλλους έξι διοικητές του, για τη στάση τους εν ώρα μάχης ), ενώ, στον αντίποδα, εξήρε την αυτοθυσία του Ιερού Λόχου:
Η μάχη αποτέλεσε και το ουσιαστικό τέλος της Φιλικής Εταιρίας. Ο Τσακάλωφ κατέβηκε στη Ρούμελη προκειμένου να βοηθήσει την επανάσταση που είχε λίγο πριν ξεσπάσει. Ο Υψηλάντης, έπειτα από τριήμερη, άκαρπη αναμονή σε απόσταση μίας ημέρας από τη συνοριακή γραμμή, εισήλθε τελικά στο Σιμπίου, εντός του εδάφους της Αυστροουγγαρίας. Τον συνόδευαν 13 ακόμη άνδρες. Παραδοθείς (κατά άλλους συνελήφθη), φυλακίστηκε στην Αυστρία όπου κατέφυγε με τα εναπομείναντα στρατεύματα, ενώ ο Ολύμπιος ανατινάχτηκε μαζί με τους άντρες του και δυνάμεις του εχθρού στη μονή Σέκου της Μολδαβίας, όπου είχε αποκλειστεί από τα Οθωμανικά στρατεύματα. Ενώ ο Βασίλειος Καραβίας κατέφυγε στην Αυστρία και αδυνατώντας να διαχειριστεί την αστοχία του σε εκείνη την κρίσιμη καμπή του αγώνα αποσύρθηκε δια παντός απο την ενεργό δράση. Αργότερα επέστρεψε στην Ελλάδα, όπου και πέθανε στη Σύρο το 1830.
Ελβίρα Όζολινα
Η Ελβίρα Ανατόλιεβνα Όζολινα (Эльвира Анатольевна Озолина, Elvīra Ozoliņa, γεννήθηκε 8 Οκτωβρίου 1939) είναι Σοβιετική πρώην ακοντίστρια του στίβου. Κέρδισε το χρυσό μετάλλιο στους Ολυμπιακούς Αγώνες του 1960 στη Ρώμη, με επίδοση 55,98 μ. (ολυμπιακό ρεκόρ).
Ήταν επίσης πρωταθλήτρια Ευρώπης το 1962 στο Βελιγράδι, με επίδοση 54,93 μ. Στις 27 Αυγούστου 1964, πραγματοποίησε βολή στα 61.38 μ. και έγινε η πρώτη γυναίκα που πέρασε τα 60 μέτρα, αλλά η επίδοσή της δεν αναγνωρίστηκε ως παγκόσμιο ρεκόρ από την IAAF.
Το 1966, στο Ευρωπαϊκό Πρωτάθλημα Στίβου στη Βουδαπέστη ήταν 5η, με επίδοση 55.52 μ. Παντρεύτηκε τον επίσης ακοντιστή Γιάνις Λούσις. Ο γιος τους, Βολντεμάρς, έγινε κι αυτός ακοντιστής.
Παραπομπές
Κατηγορία:Σοβιετικές αθλήτριες του ακοντισμού Κατηγορία:Αθλητές του στίβου στη Θερινή Πανεπιστημιάδα 1959 Κατηγορία:Αθλητές του στίβου στους Θερινούς Ολυμπιακούς Αγώνες 1960 Κατηγορία:Σοβιετικοί Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στη Θερινή Πανεπιστημιάδα 1963 Κατηγορία:Αθλητές του στίβου στους Θερινούς Ολυμπιακούς Αγώνες 1964 Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Λετονοί ρωσικής καταγωγής Κατηγορία:Αποδέκτες του Τάγματος του Κόκκινου Λαβάρου της Εργασίας
Εθνικό Κογκρέσο του Παλάου
Το Εθνικό Κογκρέσο του Παλάου (Olbiil era Kelulau) είναι το κοινοβούλιο του Παλάου. Απαρτίζεται από 2 σώματα: τη Γερουσία, με 13 εκλεγμένα μέλη, και τη Βουλή των Αντιπροσώπων με 16 μέλη, ένα για καθεμία πολιτεία του Παλάου. Όλοι οι βουλευτές και οι γερουσιαστές υπηρετούν τετραετείς θητείες. Η κάθε πολιτεία εκλέγει επίσης τον κυβερνήτη της και τη δική της Βουλή. Το συμβούλιο των φυλάρχων συμβουλεύει τον πρόεδρο σε παραδοσιακά ζητήματα νομοθεσίας και εθίμων. Απαρτίζεται από τους ανώτατους παραδοσιακούς αρχηγούς καθεμίας πολιτείας. Η έδρα τόσο της Βουλής όσο και της Γερουσίας βρίσκεται στην πρωτεύουσα Νγκερουλμούντ.
Παραπομπές
Κογκρεσο
Κωστής
Το ελληνικό επίθετο Κωστής, υποκοριστικό του κύριου ονόματος Κωνσταντίνος, μπορεί να αναφέρεται σε κάποιο από τα παρακάτω πρόσωπα:
Τίνια
Στην Ετρουσκική μυθολογία, ο Τίνια ήταν ο μεγαλύτερος θεός των ουρανών, σύζυγος της Θάλνα ή της Ούνι.
Αποτελούσε την ισχυρή Τριάδα μαζί με τις θεότητες Μένρβα και Ούνι, αντίστοιχη της ρωμαϊκής τριάδας του Γιούπιτερ, της Μινέρβα και της Γιούνο. Σαν θεότητα, είναι αντίστοιχη με τον άρχοντα των θεών Δία της ελληνικής μυθολογίας. Με την Ούνι απέκτησε ένα γιο, τον Χέρκλε.
Πλάμπι Νατ
thumb|right Το Plumpy nut είναι μια θεραπευτική τροφή, η οποία περιέχει όλα τα θρεπτικά συστατικά για γρήγορη ανάπτυξη υποσιτισμένων παιδιών, χωρίς να χρειάζεται εισαγωγή τους σε ειδικά επισιτιστικά κέντρα.
Περιέχει μίγμα από φυστίκια, σκόνη γάλακτος και βιταμίνες και είναι σε στερεά μορφή (σα σοκολάτα). Μια συσκευασία δύο φορές την ημέρα για δυο με τέσσερις εβδομάδες σε συνδυασμό με άλλα τρόφιμα μπορεί να αναστρέψει υποσιτισμό σε μικρά παιδιά.
Χρησιμοποιείται από τους Γιατρούς Χωρίς Σύνορα, στην εύκολη και αποτελεσματική αντιμετώπιση υποσιτισμού.
Εξωτερικοί σύνδεσμοι
Κατηγορία:Υποσιτισμός
Φυτογραφία
Η Φυτογραφία αποτελεί ιδιαίτερο κλάδο της Βοτανικής της οποίας κύριο αντικείμενο μελέτης είναι η γενική περιγραφή των φυτών (εξωτερική μορφολογία). Προκειμένου όμως μια φυτογραφία να είναι πλήρης θα πρέπει να περιγράφει με κάθε λεπτομέρεια, χρησιμοποιώντας την κατάλληλη επιστημονική ορολογία, (παράλληλα με τη κοινή ονομασία), τόσο το υπέργειο τμήμα ενός φυτού όσο και το υπόγειο τμήμα του. Ιδιαίτερα δε τα όργανα πολλαπλασιασμού όπως τα άνθη, τα σπέρματα, οι κόνδυλοι, τα ριζώματα κλπ. που θα πρέπει να περιγράφονται καθ΄ όλο το στάδιο της πλήρους ανάπτυξης αυτού.
Σημειώνεται ότι σε όποιες περιπτώσεις κρίνεται σκόπιμο θα πρέπει να υφίσταται περιγραφή και του προγενέστερου σταδίου ή των μετέπειτα σταδίων της πλήρους ανάπτυξης ενός φυτού. Για την ολοκλήρωση δε της περιγραφής αυτής θα πρέπει να συνοδεύεται με αναγκαίες εικόνες, σχέδια, διαγράμματα, χάρτες κ.λπ. τουλάχιστον έγχρωμα.
Αποσπασματικά τμήματα της φυτογραφίας ανά φυτό περιέχουν πολλές εγκυκλοπαίδειες, και ιδιαίτερα διάφορα εγχειρίδια και λεξικά της Βοτανικής και της Βιολογίας.
Κατηγορία:Βοτανική
Βλαδίμηρος Αλεξάνδροβιτς της Ρωσίας
Ο Βλαδίμηρος Αλεξάνδροβιτς, (ρωσικά Влади́мир Александрович, 22 Απριλίου 1847 - 17 Φεβρουαρίου 1909) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο τρίτος γιος του Αλεξάνδρου Β΄ της Ρωσίας και της Μαρίας της Έσσης (Μαρίας Αλεξάνδροβνας), κόρης του Λουδοβίκου Β΄ μεγάλου δούκα της Έσσης & παρά τω Ρήνω.
Γεννήθηκε στο Χειμερινό Ανάκτορο της Αγίας Πετρούπολης. Απεβίωσε το 1909 στο Ανάκτορο Βλαδιμήρου της Αγ. Πετρούπολης το 1909 σε ηλικία 62 ετών.
Οικογένεια
Νυμφεύτηκε το 1871 τη Μαρία του Μεκλεμβούργου-Σβερίν, κόρη του Φρειδερίκου Φραγκίσκου Β΄ του Μεκλεμβούργου-Σβερίν. Η Μαρία βαπτίσθηκε Ορθόδοξη με το όνομα Μαρία Πάβλοβνα και είχαν τέκνα:
Αναφορές σε Πηγές
Κατηγορία:Μεγάλοι Δούκες της Ρωσίας Κατηγορία:Οίκος του Σλέσβιχ-Χόλσταϊν-Γκόττορπ
Ναυμαχία του Ακτίου
Η Ναυμαχία του Ακτίου (2 Σεπτεμβρίου 31 π.Χ.) ήταν ναυτική αναμέτρηση ανάμεσα στον Οκταβιανό από τη μια πλευρά και τον Μάρκο Αντώνιο και το ναυτικό της Κλεοπάτρας από την άλλη, που έγινε στο Άκτιο, απέναντι από τη σημερινή πόλη της Πρέβεζας. Η ναυμαχία ήταν συνέπεια του εμφύλιου πόλεμου ανάμεσα στον Γάιο Οκτάβιο και τον Μάρκο Αντώνιο, που διεκδικούσαν, μετά τη δολοφονία του Καίσαρα, την εξουσία στο απέραντο κράτος της Ρώμης. Τελείωσε με την ήττα του Αντώνιου και της Κλεοπάτρας και τη διαφυγή τους.
Εισαγωγή
Η σημαντικότερη ημερομηνία για τη Ρωμαϊκή Αυτοκρατορία, ιδίως για τους Λατίνους ιστορικούς, είναι η 2 Σεπτεμβρίου του 31 π.Χ., η ημέρα πού έγινε η Ναυμαχία του Ακτίου που έκρινε την τύχη της ανώτατης ηγεσίας του ρωμαϊκού Κράτους. Το Άκτιο είναι το ακροτελεύτιο ακρωτήριο της Ακαρνανίας, στην είσοδο του Αμβρακικού κόλπου, απέναντι από την Πρέβεζα, από την οποία απέχει μόλις 725 μέτρα. Αντίπαλοι ήταν από τη μία πλευρά ο Γάιος Οκτάβιος (Gaius Octavius), μετέπειτα Αυτοκράτωρ Αύγουστος (Augustus), ή Οκταβιανός (Octavian) και από την άλλη ο Μάρκος Αντώνιος (Marcus Antonius), γαμπρός του Οκταβιανού (είχε παντρευτεί την Οκταβία, αδελφή του Οκταβιανού) και η Βασίλισσα της Αιγύπτου Κλεοπάτρα Ζ'. Ο Γάιος Οκτάβιος έπεισε τη Σύγκλητο να επιτεθεί στον Μάρκο Αντώνιο, με την κατηγορία ότι σύνηψε ερωτική σχέση και συμμαχία με την Κλεοπάτρα και ότι σκόπευε να παραδώσει στους Αιγύπτιους Ρωμαϊκή γη.
Ιστορικές πηγές
Για τη ναυμαχία του Ακτίου και τη Νικόπολη διαθέτουμε άφθονο ιστορικό υλικό, αλλά δυστυχώς από κανένα αυτόπτη μάρτυρα. Έγραψαν για αυτήν, μεταξύ άλλων, ο Πλούταρχος, ο Δίων Κάσσιος, ο Στράβων, ο Γάιος Σουητώνιος, ο Γάιος Πλίνιος ο Πρεσβύτερος, ο περιηγητής Παυσανίας, ο Απόστολος Παύλος στην προς Τίτον επιστολή, ο Βιργίλιος, ο Φίλιππος ο Θεσσαλονικεύς, ο Ωριγένης και ο Προκόπιος.
Κλεοπάτρα
Το όνομα Κλεοπάτρα ετυμολογικά προέρχεται από τις αρχαίες λέξεις κλέος (=δόξα) και πατήρ και αφορά επτά (7) βασίλισσες της Αιγύπτου. Η τελευταία από αυτές είναι η Κλεοπάτρα η Ζ' (Κλεοπάτρα Φιλοπάτωρ, Ιανουάριος 69 π.Χ. – 12 Αυγούστου, 30 π.Χ.). Η Κλεοπάτρα Ζ' ήταν συγκυβερνήτης της Αρχαίας Αιγύπτου με τον πατέρα της Πτολεμαίο ΙΒ' και αργότερα με τα αδέρφια και ταυτοχρόνως συζύγους της, Πτολεμαίο ΙΓ' και Πτολεμαίο ΙΔ'. Αργότερα έγινε η ανώτατη μονάρχις της Αιγύπτου, και σύναψε συμμαχία με τον Γάιο Ιούλιο Καίσαρα (Gaius Julius Caesar) που της εξασφάλισε τον θρόνο. Με τον Ιούλιο Καίσαρα συνδέθηκε ερωτικά και απέκτησαν ένα παιδί, τον Καισαρίωνα. Μετά τη δολοφονία του Ιουλίου Καίσαρα, το 44 π.Χ., συστρατεύτηκε με τον Μάρκο Αντώνιο, τον οποίο ερωτεύτηκε και παντρεύτηκε με βάση το Αιγυπτιακό εθιμοτυπικό. Απέκτησαν τρία παιδιά (Κλεοπάτρα Σελήνη Β', Αλέξανδρος Ήλιος, Πτολεμαίος Φιλάδελφος). Οι ενώσεις της με τους αδερφούς της δεν είχαν ως αποτέλεσμα γεννήσεις παιδιών. Άλλωστε οι σχέσεις τους δεν ήταν ιδιαίτερα καλές.
Η βασιλεία της Κλεοπάτρας Ζ' σηματοδοτεί το τέλος της Ελληνιστικής και την αρχή της Ρωμαϊκής Περιόδου στην ανατολική Μεσόγειο. Αποτέλεσε τον τελευταίο Φαραώ της Αρχαίας Αιγύπτου, καθώς ο γιος της Καισαρίων βασίλεψε μόνο κατ' όνομα, προτού εκτελεστεί με διαταγή του Οκταβιανού μετά την τραγωδία της Ναυμαχίας του Ακτίου. Τα υπόλοιπα τρία, ορφανά μετά την αυτοκτονία της, παιδιά έλαβαν χάρη από τον Οκταβιανό, μεταφέρθηκαν στη Ρώμη και τα μεγάλωσε η Οκταβία, χήρα του Μάρκου Αντώνιου.
Μπορίς Στιούρμερ
Ο Βαρώνος Μπορίς Βλαντίμιροβιτς Στιούρμερ (ρωσικά: Бори́с Влади́мирович Штю́рмер, 27 Ιουλίου 1848 – 2 Σεπτεμβρίου 1917) ήταν Ρώσος δικηγόρος, Μέγας Τελετάρχης της Ρωσικής Αυλής, και διοικητής επαρχίας. Έγινε μέλος της Ρωσικής Συνέλευσης, και σαν αυθεντία του πολιτικού συμβιβασμού, υπηρέτησε ως Πρωθυπουργός, Υπουργός Εσωτερικών και Υπουργός Εξωτερικών της Ρωσικής Αυτοκρατορίας το έτος 1916, αλλά είχε μικρή ή καθόλου εμπειρία με τις Εξωτερικές Υποθέσεις.
Ναυμαχία του Ακτίου
Προετοιμασία της μάχης
Η παράταξη των πλοίων των αντιπάλων στη Ναυμαχία του Ακτίου έχει περιγραφεί άριστα από τον Πλούταρχο, και οι αρχαιολόγοι μας έχουν εφοδιάσει με αναλυτικά σχέδια της ναυμαχίας με πλήρεις λεπτομέρειες, αλλά τα σχέδια των αρχαιολόγων δεν μοιάζουν σε όλες τις λεπτομέρειες.
Η πλευρά του Οκταβιανού
Ο Γάιος Οκτάβιος απέπλευσε από το Βρινδήσιο (Brindisiun, σημερινό Πρίντεζι) με ισχυρές ναυτικές και στρατιωτικές δυνάμεις. Κάτω από την αρχηγία του ικανότατου ναυάρχου (στρατηγού) Μάρκου Αγρίππα (Marcus Vipsanius Agrippa) κατέπλευσαν στο λιμάνι Κόμαρος (σημερινός Μύτικας) 400 πολεμικά πλοία με 75.000 πεζούς στρατιώτες, και 12.000 ιππείς. Μαρμάρινη προτομή του Αγρίππα εκτίθεται σήμερα στο Αρχαιολογικό Μουσείο Νικοπόλεως. Η προτομή βρέθηκε τυχαία από τον Ιωάννη Νούσια φύλακα του μουσείου Νικοπόλεως σε παρακείμενο χωράφι.
Υπολογίζεται ότι ο Γάιος Οκτάβιος έφτασε στην Πρέβεζα ένα μήνα νωρίτερα από τη ναυμαχία του Ακτίου και οχύρωσε το αρχηγείο του σε λόφο ύψους περίπου 100 μέτρων, βόρεια της κοινότητας Σμυρτούλας (Νικόπολης), εκεί που ανακαλύφθηκε το Μνημείο Αυγούστου. Πέραν του Αγρίππα, τον Γάιο Οκτάβιο συνόδευαν οι στρατηγοί του Λούκιος Αρρούντιος (Lucius Arruntius), Μάρκος Λούριος (Marcus Lurius) και ο Μάρκος Οκτάβιος (Marcus Octavius). Ο στόλος του Οκτάβιου παρατάχθηκε δυτικά του Παντοκράτορα Πρέβεζας. Ειδικότερα, ο Μάρκος Οκτάβιος, ο Μάρκος Ουϊψάνιος (Marcus Uepsanius), ο Λούσιος Αρρόντιος και ο Οκταβιανός παρατάχθηκαν στα ανοικτά του Ιονίου, παράλληλα προς τις αντίπαλες διατάξεις. Νότια της θαλάσσιας περιοχής του Ακτίου παρατάχθηκε με τα πλοία του ο Μάρκος Λούριος, ενώ ο Τ. Στατίλιος (Τ. Statilius), ήταν επικεφαλής του στρατοπέδου του Οκταβιανού στον λόφο της Σμυρτούλας.
Η πλευρά του Μάρκου Αντώνιου και Κλεοπάτρας
Ο Μάρκος Αντώνιος με την Κλεοπάτρα έφτασαν καθυστερημένα στην περιοχή, και οχύρωσαν βιαστικά ένα στρατόπεδο στο Άκτιο, κοντά στο σημερινό αεροδρόμιο του ΝΑΤΟ, αλλά και ένα μικρότερο προχωρημένο φυλάκιο στη χερσόνησο της Πρέβεζας. Είχαν 480 πολεμικά πλοία, 60.000 πεζούς στρατιώτες και 12.000 ιππείς. Τα πλοία του Αντωνίου, αιγυπτιακής κατασκευής τα περισσότερα, ήταν μεγάλα και ισχυρά, οπλισμένα με πύργους, πετροβόλες μηχανές (καταπέλτες) και κόρακες (τεράστιες σιδερένιες αρπάγες). Αυτό όμως τα καθιστούσε και δυσκίνητα.
Μπορίς Στιούρμερ
Κυβερνήτης
Το 1891 έγινε πρόεδρος του περιφερειακού (νομαρχιακού) συμβουλίου στο Τβερ. Σαν αναμφισβήτητα ταλαντούχος διοικητής, ακολούθησε η τοποθέτηση ως Κυβερνήτης του Νοβγκοροντίν το 1894 και του Γιαροσλάβλ το 1896. Ο Στιούρμερ αποδείχτηκε μάστορας του συμβιβασμού. απέφυγε κάθε σύγκρουση με τα Ζέμστβο, όντας υπομονετικός. Στην πολύ δύσκολη κατάσταση «ελίσσονταν αρκετά καλά». Ο ίδιος «καθόρισε τον εαυτό του συντηρητικό, όχι από φόβο αλλά από συνείδηση». Παρά τις επαναλαμβανόμενες φήμες οικονομικής κακοδιαχείρισης, ο Στιούρμερ έγινε ένας από τους πιο έμπιστους διαχειριστές. Το 1902 ο Βιατσεσλάβ φον Πλέβε, ο Υπουργός Εσωτερικών, τον διόρισε ως διευθυντή στο Υπουργείο Εσωτερικών. Αφού σκοτώθηκε ο Πλέβε, ο Στιούρμερ ήταν πρόθυμος να ακολουθήσει. Ο Τσάρος υπόγραψε ένα ουκάζιο για τον σκοπό αυτό, όμως η θέση πήγε τελικά στον Πρίγκιπα Σβιατοπόλκ-Μίρσκι. Ο Στιούρμερ έγινε δεκτός στο Συμβούλιο Επικρατείας της Αυτοκρατορικής Ρωσίας το 1904. Αυτός ο διορισμός ήταν “απολύτως ασυνήθιστο παράδειγμα στην ιστορία της Ρωσικής γραφειοκρατίας”. Μετά τη Ματωμένη Κυριακή (1905) ο Στιούρμερ πάλι αναφέρθηκε για να γίνει Υπουργός των Εσωτερικών. Ο Στιούρμερ έγινε στενός φίλος με τον Μπομπρίσνκι. Ονειρεύτηκε “την απολυταρχία, βαλμένη σε συνδυασμό με το συνταγματικό καθεστώς”. Ο Στιούρμερ ήταν ένας από αυτούς τους αντιπροσώπους της γραφειοκρατικής ελίτ, που προτίμησαν να αποστασιοποιηθούν από την άκρα δεξιά. Απολάμβανε τεράστιο κύρος όχι μόνο από τους δεξιούς, αλλά και από τους αριστερούς συναδέλφους του. Ελάχιστα μέλη του Συμβουλίου Επικρατείας θα μπορούσαν να καμαρώσουν για τέτοια σχέση με τον μονάρχη.
Ναυμαχία του Ακτίου
Η πλευρά του Μάρκου Αντώνιου και Κλεοπάτρας
Ο στόλος του ενισχυόταν και από 60 Αιγυπτιακά πλοία της Κλεοπάτρας. Λέγεται ότι η Κλεοπάτρα έλαβε μέρος στη Ναυμαχία με τη Βασιλική ναυαρχίδα της, την "Αντωνία", με όλα τα κοσμήματα και θησαυρούς, κατά την Αιγυπτιακή παράδοση. Ενώ όμως ήταν ολοφάνερη η υλική υπεροχή του Αντώνιου, μεγάλο μέρος του στόλου του ήταν ουσιαστικά άχρηστο γιατί παρά τις απεγνωσμένες προσπάθειες να στρατολογηθούν πληρώματα ο αριθμός των κωπηλατών ήταν ανεπαρκής. Η θέση του Αντώνιου ήταν ήδη δύσκολη, αλλά επιδεινώθηκε γιατί μετά από αποκλεισμό του στρατηγού Αγρίππα στερήθηκε το πόσιμο νερό.
Μπορίς Στιούρμερ
Κυβερνήτης
Στο Συμβούλιο της Επικρατείας, υποστήριξε τον Πιότρ Στολίπιν και τους στενότερους συνεργάτες του για την αγροτική μεταρρύθμιση, τον Διευθύνοντα Κυβερνήτη διαχείρισης της γης και γεωργίας Αλεξάντερ Κριβοσάιν «για τις προσπάθειές τους στον τομέα των αγροτικών μηχανημάτων». Ο Στιούρμερ, όντας δυαδικός, αντιτάχτηκε, από τη μια μεριά, στους Μαυρο-Εκατονταεταρχίτες, μιλώντας για απεριόριστη απολυταρχία, και από την άλλη στους Οκτωβριστές και τους Καντέτ, για να ακολουθήσει την ιδέα του κοινοβουλευτισμού. Ο Στιούρμερ πίστευε ότι ο διαχωρισμός των γραφειοκρατών σε δεξιούς και φιλελεύθερους απαιτούσε πολύ προσεκτική στάση.
Ναυμαχία του Ακτίου
Η πλευρά του Μάρκου Αντώνιου και Κλεοπάτρας
Ο Μάρκος Αντώνιος είχε επικεφαλής των ναυτικών του δυνάμεων τον Μάρκο Ινστήϊο (Marcus Insteius), τον Γάιο Σόσιο (Gaius Sosius), και τον Κλαύδιο Καίλιο (Claudius Kaelius), ενώ στην ξηρά τον Πούβλιο Κανίδιο Κράσσο (Publius Canidius Crassus). Πέραν αυτών υπήρχαν και Αιγύπτιοι στρατιωτικοί και ναυτικοί. Ο Μάρκος Αντώνιος και η Κλεοπάτρα παρατάχθηκαν στον εγγύς θαλάσσιο χώρο του Στενού Πρεβέζης, από τον Παντοκράτορα μέχρι την περιοχή του σημερινού αεροδρομίου του Ακτίου, ανατολικά της παράταξης των πλοίων του Οκταβιανού. Ο Μάρκος Αντώνιος παρατάχθηκε βόρεια, ο Μάρκος Ινστήϊος κεντρικά και ο Γάιος Σόσιος με τον Κλαύδιο Καΐλιο νότια. Κατά τη διάρκεια της Ναυμαχίας έγινε εκ μέρους του Αντωνίου κίνηση υπερκεράσεως με πλεύση σκαφών εντός του Αμβρακικού κόλπου προσθίως της χερσονήσου της Λασκάρας. Ο Πούβλιος Κανίδιος Κράσσος ήταν επικεφαλής του στρατοπέδου του Αντωνίου στο Άκτιο.
Μπορίς Στιούρμερ
Κυβερνήτης
Στις πανεθνικές εορταστικές εκδηλώσεις του 1913 για την τριακοσιετία της Δυναστείας των Ρομανόφ, συνόδευσε τον Τσάρο και την οικογένειά του σε ένα ταξίδι στο Τβερ. Το φθινόπωρο της ίδιας χρονιάς διορίστηκε δήμαρχος της Μόσχας καθώς ο υποψήφιος από την αριστερά ήταν ανεπιθύμητος. Ο Στιούρμερ φαινόταν ότι είναι ο σωστός άνθρωπος για να λύσει τα προβλήματα του 1914 όταν δημιουργήθηκε το Προοδευτικό Μπλοκ, και απηύθυνε έκκληση για μια υπεύθυνη κυβέρνηση. Έγινε μέλος της Εγχώριας Πατριωτικής Ένωσης (ΕΠΕ) – μια μετριοπαθή δεξιά μοναρχική οργάνωση, που ιδρύθηκε το 1915. Τον Νοέμβριο του 1915 προτάθηκε ότι ο ηλικιωμένος Γκορεμίκιν θα πρέπει να αντικατασταθεί από τον Αλεξέι Κβοστόφ. Παρά ταύτα στις 18 Ιανουαρίου ο Τσάρος κάλεσε τον Στιούρμερ να συζητήσουν τη δυνατότητα μιας νέας θέσης.
Ναυμαχία του Ακτίου
Διοικητική μέριμνα
Δεν υπάρχουν ιστορικά στοιχεία και είναι άγνωστο από που σιτίζονταν και υδρεύονταν αυτές οι τεράστιες στρατιωτικές δυνάμεις εκατέρωθεν (159.000 άτομα). Η πιο πιθανή εκδοχή ύδρευσης είναι οι πολλές πηγές της περιοχής αλλά και ο καθαρός τότε ποταμός Λούρος (τότε λεγόταν Χάραδρος ποταμός) που εκβάλλει στο Μιχαλίτσι, πολύ κοντά στο αρχηγείο του Οκτάβιου. Είναι επίσης γνωστό ότι το 168 π.Χ. ο Ρωμαίος Αιμίλιος Παύλος (Aemilius Paulus) είχε επιτεθεί την Ήπειρο και τις γύρω πόλεις τις οποίες κατάστρεψε, συνέλαβε δε 150.000 ομήρους πού οδήγησε ως δούλους στη Νότια Ιταλία. Όμως πολλοί κάτοικοι των πόλεων πού κατάστρεψε ο Αιμίλιος Παύλος γλύτωσαν φεύγοντας στα βουνά και αργότερα επέστρεψαν και κατοίκησαν πάλι τις πόλεις. Το Ανακτόριον και η Βερενίκη είναι δύο από αυτές τις πόλεις πού κατοικήθηκαν πάλι και προφανώς εκατοικούντο κατά την περίοδο της Ναυμαχίας του Ακτίου. Αυτό μας δίνει εξήγηση για το θέμα της σίτισης των χιλιάδων στρατιωτών. Πέραν αυτού υπήρχαν και υπάρχουν γύρω από το Ανακτόριον και το Άκτιο πολλές μικρές λίμνες με πόσιμο νερό.
Μπορίς Στιούρμερ
Πρωθυπουργός
μικρογραφία|δεξιά|Ο Μπορίς Βλαδιμίροβιτς Στιούρμερ Ο Στιούρμερ ζήτησε από τον Τσάρο Νικόλαο Β΄ να εγκρίνει την αλλαγή του Γερμανικού επωνύμου του σε Πανίν. Δεδομένου ότι οι Πανίν ήταν διακεκριμένη οικογένεια της Ρωσικής αριστοκρατίας, ο μονάρχης δεν μπορούσε να συμφωνήσει με το αίτημα του Στιούρμερ μέχρι να συμβουλευόταν όλα τα μέλη της οικογένειας Πανίν. Η Τσαρίνα και ο Γκριγκόρι Ρασπούτιν είχαν τη γνώμη ότι δεν ήταν απαραίτητο για τον Στιούρμερ να αλλάξει το όνομά του. Σε αναμονή αυτών των συζητήσεων, ο Στιούρμερ διορίστηκε πρωθυπουργός στις 20 Ιανουαρίου 1916, μετά τον 76χρονο Ιβάν Γκορεμίκιν, ο οποίος ήταν αντίθετος με τη σύγκληση της Δούμας. Ο Νικόλαος διέταξε τον νέο πρωθυπουργό να “πάρει όλα τα μέτρα” για να εξασφαλίσει ότι “η κυβέρνηση θα απόφευγε τυχόν συγκρούσεις με την Κρατική Δούμα”, και έδωσε “συγκεκριμένες οδηγίες” για να “βελτιωθούν οι σχέσεις μεταξύ της κυβέρνησης και των Ρομανόφ”.
Ναυμαχία του Ακτίου
Ο «Νίκων» και ο «Ευτύχιος»
Στον Πλούταρχο («Βίοι Παράλληλοι: Η Ζωή του Μάρκου Αντώνιου») υπάρχει και το εξής χαρακτηριστικό εδάφιο: κατά τη διάρκεια της στρατοπέδευσης του Οκταβιανού στον λόφο της Σμυρτούλας Πρέβεζας, ένας γεωργός –προφανώς κάτοικος της διπλανής πόλης Βερενίκη- πέρασε κοντά στον μετέπειτα Αυτοκράτορα Οκταβιανό ο οποίος τον ρώτησε «πώς λέγεσαι;». «Νίκων» απάντησε ο γεωργός. «Και ο γάιδαρος;» «Ευτύχιος». Αυτές οι απαντήσεις θεωρήθηκαν αίσιος οιωνός για τον Γάιο Οκταβιανό και μετά την ευτυχή κατάληξη της Ναυμαχίας με νίκη και προς τιμήν τους, διέταξε και κατασκευάσθηκαν δύο ορειχάλκινα αγάλματα του «Νίκωνα» (γεωργός) και του «Ευτύχιου» (γάιδαρος) τα οποία τοποθετήθηκαν σε βάθρα στο Μνημείο Αυγούστου. Είναι βέβαιο ότι υπήρξαν αυτά τα ορειχάλκινα αγάλματα, τα οποία όμως αργότερα μεταφέρθηκαν στην Κωνσταντινούπολη, και τοποθετήθηκαν στο στάδιο της πόλης, όπου και καταστράφηκαν κατά τη «Στάση του Νίκα».
Η ναυμαχία του Ακτίου
Η αλήθεια είναι ότι επιθυμία του Μάρκου Αντωνίου ήταν να γίνει μάχη επί ξηράς και όχι ναυμαχία. Εξάλλου όλες οι προετοιμασίες εκατέρωθεν αποσκοπούσαν σε μάχη επί ξηράς. Όμως υπήρξε διαμάχη ανάμεσα στο επιτελείο του Μάρκου Αντώνιου και τους επιτελείς Αιγύπτιους στρατηγούς της Κλεοπάτρας σχετικά με το θέμα, και τελικά αποφασίσθηκε η αναμέτρηση στη θάλασσα.
Μπορίς Στιούρμερ
Πρωθυπουργός
Την παραμονή της έναρξης των εργασιών της Δούμας, ο Πρωθυπουργός είπε στον Ροντζιάνκο ότι «η κυβέρνηση είναι έτοιμη να κάνει μια παραχώρηση στο Προοδευτικό Μπλοκ, υπό τον όρο ότι και η ομάδα είναι επίσης έτοιμη να κάνει συμβιβασμούς». Ήταν μια στροφή προς τα αριστερά· ανέμεναν ότι θα ξεκινούσε μια περισσότερο φιλελεύθερη και συμβιβαστική πολιτική. «Θα έκανε κάθε προσπάθεια να έρθει σε επαφή και να συμβιβαστεί μe το λαό». Η Δούμα συγκλήθηκε στις 9 Φεβρουαρίου 1916. Οι βουλευτές απογοητεύτηκαν όταν μίλησε ο Στιούρμερ, καθώς οι πολιτικοί προσπάθησαν να φέρουν τη Δούμα υπό τον έλεγχο της κυβέρνησης. Λόγω του πολέμου δεν ήταν η ώρα για συνταγματικές μεταρρυθμίσεις. Για πρώτη φορά στη ζωή του, ο Τσάρος επισκέφτηκε το Ανάκτορο της Ταυρίδας, πράγμα που έκανε πρακτικά αδύνατο να αποδοκιμάσουν τον νέο πρωθυπουργό.
«Ως Διευθυντής της Γραμματείας του Στιούρμερ επελέγη ο Μανασίεβιτς Μανουίλοφ. Η επιλογή αυτή, που θεωρείται σκανδαλώδης, είναι σημαντική». “Ο ακροδεξιός βουλευτής (ο Α.Ι. Σαβένκο, ένας ηγέτης της Μαύρης Εκατονταρχίας) μπορούσε να δηλώσει κατά τη σύνοδο της Δούμας στις 29 Φεβρουαρίου 1916:
Ναυμαχία του Ακτίου
Η ναυμαχία του Ακτίου
Κατά τη διάρκεια της ναυμαχίας τα εμβολιζόμενα πλοία παρεδίδοντο στην πυρά, πυρπολούμενα, ή αιχμαλωτίζονταν. Ενώ η ναυμαχία του Ακτίου εξελίσσονταν, το μεγαλύτερο τμήμα του επίγειου στρατού του Μάρκου Αντώνιου αυτομόλησε και παραδόθηκε στον Αγρίππα. Η Κλεοπάτρα, παρατηρώντας αμέτοχη τις εξελίξεις, πανικοβλήθηκε και αποχώρησε από τον χώρο της ναυμαχίας, ξεφεύγοντας μέσα από ένα άνοιγμα των αντιπάλων πλοίων, αφήνοντας αβοήθητο και τραυματισμένο τον Αντώνιο. Επικράτησε πανικός και τελικά ο Μάρκος Αντώνιος διέφυγε με τα απομεινάρια του στόλου του, ακολουθώντας την Κλεοπάτρα.
Μπορίς Στιούρμερ
Πρωθυπουργός
Η έντονα επικρατούσα άποψη ότι ο Ρασπούτιν ήταν ο πραγματικός κυβερνήτης της χώρας ήταν μεγάλης ψυχολογικής σημασίας. Ο Αλεξέι Κβοστόφ και ο Ιλιοντόρ κατάστρωσαν σχέδιο να δολοφονήσουν τον Ρασπούτιν. Ο Κβοστόφ δημιούργησε τη φήμη που υπαινισσόταν ότι η Αλεξάνδρα και ο Ρασπούτιν ήταν Γερμανοί πράκτορες ή κατάσκοποι. Τα στοιχεία ότι ο Ρασπούτιν πράγματι εργαζόταν για τους Γερμανούς είναι σαθρά στην καλύτερη περίπτωση. Μάλλον παρανοϊκός, ο Ρασπούτιν πήγε στον Αλεξάντερ Σπιρίδοβιτς, επικεφαλής της αστυνομίας του παλατιού, την 1 Μαρτίου. Ήταν συνεχώς σε κατάσταση νευρικής διέγερσης. Ο Κβοστόφ αναγκάστηκε να παραιτηθεί μέσα σε μια εβδομάδα και ο Μπορίς Στιούρμερ διορίστηκε στη θέση του. Τον ίδιο μήνα, ο Υπουργός Πολέμου Αλεξέι Πολιβανόφ, ο οποίος τους λίγους μήνες της θητείας του είχε επιφέρει μια ανάκαμψη της αποτελεσματικότητας του Ρωσικού στρατού, απομακρύνθηκε και αντικαταστάθηκε από τον Ντμίτρι Σουβάγιεφ. Σε δύο μήνες θητείας ο Στιούρμερ πέτυχε να κάνει τον λαό να θέλει τον Γκορεμίκιν να επιστρέψει. Σύμφωνα με τον Μωρίς Παλαιολόγου είχε αγάπη για τις ιστορίες, ιδιαίτερα για την ανεκδοτική και τη γραφική πλευρά της ιστορίας. Και πάλι σύμφωνα με τον Παλαιολόγου, ο Στιούρμερ συμβουλευόταν την Άννα Βίρουμπόβα για τα πάντα.
Ναυμαχία του Ακτίου
Η ναυμαχία του Ακτίου
Τελικά μετά από τέσσερα χρόνια, το 27 π.Χ., ο Οκταβιανός ανακηρύχθηκε στη Ρώμη πρώτος Princeps της Ρωμαϊκής Αυτοκρατορίας και υιοθέτησε τον τίτλο Augustus (Αύγουστος). Σε ανάμνηση της νίκης του έχτισε στο Άκτιο μεγαλύτερο και μεγαλοπρεπέστερο Ναό του Ακτίου Απόλλωνα, και καθιέρωσε να γίνονται κάθε πέντε χρόνια (από το έτος 28 π. Χ.) τα Άκτια, αγώνες με την ίδια επισημότητα που είχαν τα Ολύμπια, τα Ίσθμια, τα Πύθια και τα Νέμεα. Οργάνωσε επίσης και αγώνες στο ιερό της Λιμνάτιδος Αρτέμιδος που βρισκόταν στα όρια Μεσσηνίας και Λακωνίας προς τιμήν των Σπαρτιατών, οι οποίοι πολέμησαν στο πλευρό του. Οι αγώνες αυτοί συνεχίστηκαν κατά τα Ρωμαϊκά χρόνια.
Ο Οκτάβιος επίσης έκτισε μια καινούργια πόλη, τη Νικόπολη (Nicopolis, Nikopolis), για να θυμίζει τη νίκη του, απέναντι από το Άκτιο, περίπου οκτώ χιλιόμετρα από την Πρέβεζα. Θαυμαστά δημόσια κτίρια της Νικόπολης είναι το Ρωμαϊκό Ωδείο (700 θέσεις), οι τρεις θέρμες (Δημόσια Λουτρά), το Θέατρο Οκταβιανού (2000 θέσεις), το Ρωμαϊκό Υδραγωγείο Νικόπολης (μήκους 50 χιλιομέτρων) με το Νυμφαίον του, το Ρωμαϊκό Στάδιο, το Γυμνάσιο, τα Ρωμαϊκά Τείχη, κλπ. Η Νικόπολη αναδείχτηκε σε σημαντικό κέντρο της Ρωμαϊκής και Βυζαντινής Ελλάδας πρωτού ερημωθεί τον 13ο αιώνα, όταν οι κάτοικοι της πόλης μετακινήθηκαν στους αγρούς και στη νεοϊδρυθείσα Πρέβεζα, η τοποθεσία της οποίας προστάτευε περισσότερο από επιδρομές. Όμως το κυριότερο έργο του Αύγουστου Οκταβιανού είναι το λεγόμενο ‘’Μνημείο Αυγούστου’’ ένας ναός αφιερωμένος στους Θεούς Άρη και Ποσειδώνα, στον λόφο της Σμυρτούλας Πρέβεζας, ο οποίος κτίστηκε ακριβώς στο σημείο που είχε το αρχηγείο του.
Μπορίς Στιούρμερ
Πρωθυπουργός
Από τότε όλα βούλιαξαν, σύμφωνα με τον Αλεξέι Κβοστόφ. Για τον Υπουργό Πολέμου Αλεξέι Πολιβανόφ – ο οποίος αναγκάστηκε να αποχωρήσει από την πολιτική τον Μάρτιο του 1916 – ήταν η αρχή του τέλους. Ο Στιούρμερ ανέλαβε το Υπουργείο Εσωτερικών. Αφού ενεργούσε ταυτόχρονα ως Υπουργός Εσωτερικών και Υπουργός Εξωτερικών, θεωρήθηκε από τον Ροντζιάνκο σαν «δικτάτορας με πλήρεις εξουσίες». Υπό τη διοίκησή του η χώρα υπέφερε από μεγάλο πληθωρισμό και κατάρρευση των μεταφορών, που οδήγησαν σε σοβαρές ελλείψεις τροφίμων. Η οικονομία της Ρωσίας, η οποία αναπτυσσόταν μέχρι την έναρξη του Μεγάλου Πολέμου, τώρα συρρικνωνόταν με πολύ γρήγορο ρυθμό. Ο Στιούρμερ έκλινε υπέρ των ειρηνευτικών διαπραγματεύσεων και το όνομά του θεωρείτο πλεονέκτημα. Το Πολωνικό ζήτημα φαινόταν να είναι το καλύτερο όπλο για συμβιβασμό με τη Γερμανία. Τον Ιούνιο ο Τσάρος έπρεπε να αποφασίσει για το ζήτημα της Πολωνικής αυτονομίας. Ο Υπουργός Εξωτερικών Σεργκέι Σαζονόφ, που είχε κάνει έκκληση για ένα ανεξάρτητο και αυτόνομο Βασίλειο της Πολωνίας, αντικαταστάθηκε στις 23 Ιουλίου. (“Ο Στιούρμερ συνεχίζει μυστικά μια πολύ ενεργή καμπάνια εναντίον του” ). Διαφωνούσαν σε πάρα πολλά ζητήματα. “Μετά την απόλυση Σαζονόφ, ο Στιούρμερ πήρε το χαρτοφυλάκιο των Εξωτερικών. ο Αυτοκράτορας τον είχε διατάξει να ασκήσει την εξωτερική πολιτική της Αυτοκρατορίας με τις ίδιες αρχές όπως πριν, δηλαδή, με την πιο στενή συνεργασία με τις Συμμαχικές Κυβερνήσεις. Οι ενέργειές του σε αυτόν τον τομέα είχαν αποτέλεσμα την πρόωρη κήρυξη του πολέμου από τη Ρουμανία, τόσο καταστροφική για αυτή τη χώρα και τη Ρωσία”. Τον Ιούλιο ο Αλεξάντρ Κβοστόφ, όχι καλά στην υγεία του, διορίστηκε Υπουργός Εσωτερικών. (Μετά την επίθεση Μπρουσίλοφ η Ρουμανία εντάχτηκε στους Συμμάχους τον Αύγουστο και επιτέθηκε στην Τρανσυλβανία). Τον Σεπτέμβριο ο Αλεξάντερ Προτοπόποφ, τοποθετήθηκε διάδοχός του. Ο Προτοπόποφ, ένας βιομήχανος και γαιοκτήμονας, έθεσε το ζήτημα της μεταφοράς του εφοδιασμού τροφίμων από το Υπουργείο Γεωργίας στο Υπουργείο Εσωτερικών. Η πλειοψηφία των ηγετών των Ζέμστβο ανακοίνωσε ότι δεν θα συνεργάζονταν με το υπουργείο του. Το πρόγραμμα επισιτισμού αποδοκιμάστηκε καθολικά. Τον Οκτώβριο ο Βλαντιμίρ Σουκομλινόφ απελευθερώθηκε από τη φυλακή με πρωτοβουλία της Αλεξάνδρας, του Ρασπούτιν και του Προτοπόποφ. (Στις 24 Οκτωβρίου [παλαιό ημερολόγιο] ιδρύθηκε το βασίλειο της Πολωνίας από τους κατακτητές της). Τη φορά αυτή ο λαός εξοργίστηκε και τα κόμματα της αντιπολίτευσης αποφάσισαν να επιτεθούν στον Στιούρμερ, στην κυβέρνησή του και τις “Σκοτεινές δυνάμεις”. Γι’ αυτούς απλά ο Στιούρμερ άφησε τα θέματα να τον παρασύρουν. Από τότε που ο Στιούρμερ ανέβηκε στην εξουσία η ισχύ του Ρασπούτιν αυξήθηκε σημαντικά. Για τους φιλελεύθερους στο κοινοβούλιο, ο Γκριγκόρι Ρασπούτιν, ο οποίος πίστευε στην απολυταρχία και την απόλυτη μοναρχία, ήταν ένα από τα κύρια εμπόδια.
Ναυμαχία του Ακτίου
Μετά τη ναυμαχία
thumb|left|250px|Ο θάνατος της Κλεοπάτρας, πίνακας του Ρέτζιναλντ Άρθουρ, 1892 Η Κλεοπάτρα διέφυγε με τον στόλο της μέσα από ένα κενό της διάταξης των εχθρικών πλοίων, έφτασε στην Αλεξάνδρεια και ενημέρωσε ψευδώς τον λαό της ότι δήθεν νίκησαν στη ναυμαχία. Ο Μάρκος Αντώνιος επέστρεψε από το Άκτιο στην Αίγυπτο τραυματισμένος ελαφρά, με ένα τμήμα του στρατού του (το υπόλοιπο είχε αυτομολήσει). Μετά από ένα διάστημα μηνών ο Αύγουστος αποβιβάστηκε σε άλλη περιοχή της Αιγύπτου και όδευσε προς την Αλεξάνδρεια.
Μπορίς Στιούρμερ
Η πτώση
Την 1 Νοεμβρίου ο Πάβελ Μιλιουκόφ, καταλήγοντας ότι η πολιτική του Στιούρμερ έθετε σε κίνδυνο την Τριπλή Αντάντ, εκφώνησε τον περίφημο “βλακεία ή προδοσία” λόγο στην Αυτοκρατορική Δούμα, που δεν είχε συγκληθεί από τον Φεβρουάριο. Τόνισε πολλές κυβερνητικές αποτυχίες. Ο Αλέξανδρος Κερένσκι αποκάλεσε τους υπουργούς “πληρωμένους δολοφόνους” και “δειλούς” και είπε ότι “καθοδηγούνταν από τον ποταπό Γκρίσκα (Γκριγκόρι) Ρασπούτιν !”. Ο Στιούρμερ ακολουθούμενος από όλους τους υπουργούς του, αποχώρησε. Ο Μέγας Δούκας Αλέξανδρος και ο αδελφός του Γεώργιος Μιχαήλοβιτς ζήτησαν από τον Τσάρο να απολύσει τον Στιούρμερ. Ακόμη και ο Τσάρος έπρεπε να παραδεχτεί ότι ο Στιούρμερ ήταν κόκκινο πανί για το κοινοβούλιο όπως και για όλους τους άλλους. Στις 10 Νοεμβρίου απολύθηκε. Στον Μωρίς Παλαιολόγου, τον Γάλλο Πρέσβη, φάνηκε σαν ταπεινωμένος άνθρωπος. Μετά την παραίτησή του, ο Στιούρμερ έβαλε υποψηφιότητα για μια έδρα στην Τέταρτη Δούμα. Συνελήφθη από τη Ρωσική Προσωρινή Κυβέρνηση μετά τη Φεβρουαριανή επανάσταση του 1917 και πέθανε από ουραιμία τον Σεπτέμβριο στο νοσοκομείο του Φρουρίου Πέτρου και Παύλου (ή Φυλακή Κρέστι).
Ναυμαχία του Ακτίου
Μετά τη ναυμαχία
Κατά μία άποψη ο Αντώνιος βγήκε στην έρημο και «κτυπήθηκε» ανεπιτυχώς με τον Οκταβιανό. Άλλη άποψη λέει ότι ο στρατός του παραδόθηκε ή αυτομόλησε στον Οκταβιανό. Ο Μάρκος Αντώνιος τραυματίστηκε βαριά και επέστρεψε στα ανάκτορα της Κλεοπάτρας μεταφερόμενος σε άρμα. Κατά μία εκδοχή πέθανε σε λίγες ώρες από αιμορραγία ενώ κατ' άλλη εκδοχή λέγεται ότι αυτοκτόνησε με το ξίφος του μαθαίνοντας πως η Κλεοπάτρα είχε πεθάνει.
Σύμφωνα με έναν αυτόπτη μάρτυρα, τον Ολύμπιο, μεταφέρθηκε κοντά σε εκείνη και πέθανε στα χέρια της. Η Κλεοπάτρα φυγάδευσε τον 17χρονο γιό της Καισαρίωνα έγκαιρα, αλλά τελικά το παιδί συνελήφθη και εκτελέστηκε μαζί με τον δάσκαλό του, με εντολή του Οκταβιανού. Λέγεται ότι δίνοντας την εντολή ο Οκταβιανός είπε «Υπερβολικά πολλοί Καίσαρες». Ο Οκταβιανός εισέβαλε στην Αλεξάνδρεια και άρχισε διαπραγματεύσεις με την Κλεοπάτρα. Κάποια στιγμή «συμφώνησαν» να οδηγηθεί η Κλεοπάτρα στη Ρώμη και να δηλώσει υποταγή στη Ρωμαϊκή Αυτοκρατορία αλλά να παραμείνει στον Αιγυπτιακό θρόνο ο γιος της Καισαρίων, πράγμα πού δεν αποδέχθηκε ο Οκταβιανός. Έτσι, η Κλεοπάτρα, υπό το πρόσχημα προετοιμασίας Αιγυπτιακής κηδείας για τον Αντώνιο, στις 12 Αυγούστου 30 π.Χ., κλείσθηκε σε ένα χώρο του ανακτόρου της και κατά την παράδοση, αυτοκτόνησε με τσίμπημα κόμπρας στο στήθος. Το ίδιο έκαναν και οι δύο πιστές της υπηρέτριες. Κατά μια άλλη άποψη η αυτοκτονία έγινε με κάποιο δηλητήριο.
Οι Ρωμαίοι έσπασαν την πόρτα με πολιορκητικό κριό και βλέποντας το πτώμα της Κλεοπάτρας, ο Αύγουστος είπε «Νίκησες Κλεοπάτρα». Στα άλλα τρία παιδιά του Αντώνιου δόθηκε χάρη από τον Οκταβιανό και μεταφέρθηκαν στη Ρώμη όπου τα μεγάλωσε η Οκταβία, αδερφή του Οκταβιανού και χήρα πλέον του Αντώνιου. Το κορίτσι, η Κλεοπάτρα Σελήνη, μεγάλωσε κανονικά και παντρεύτηκε τον Βασιλιά Ιούβα ΙΙ της Μαυριτανίας με τον οποίο απέκτησε δύο παιδιά. Για τα άλλα δύο παιδιά της Κλεοπάτρας και του Αντωνίου, δεν υπάρχουν πληροφορίες.
Η διαφυγή της Κλεοπάτρας
Η κλασσική άποψη των ιστορικών, με βάση τις περιγραφές του Πλούταρχου, είναι ότι η Κλεοπάτρα διέφυγε διασπώντας τον κλοιό μεταξύ Λούσιου Αρούντιου και Μάρκου Λούριου. Ξέφυγε δηλαδή μέσα από χάσμα της διάταξης των πλοίων. Κατά μία άλλη άποψη, καθαρά προφορική, μη αποδεκτή από την πλειοψηφία των αρχαιολόγων, οι Αιγύπτιοι στρατηγοί της Κλεοπάτρας είχαν σχέδιο διαφυγής το οποίο εκτελέστηκε με επιτυχία. Κατά τη δεύτερη αυτή άποψη, τα πλοία της συγκεντρώθηκαν στον όρμο Αγίου Νικολάου Αιτωλοακαρνανίας. Από εκεί μέσω ενός καναλιού (αυλακιού) διαμέτρου 5 μέτρων (υπάρχει και σήμερα, με το όνομα διώρυγα Κλεοπάτρας) πού είχαν από πριν σκάψει και καμουφλάρει κατάλληλα με δέντρα, εισήλθαν στην αβαθή ελώδη λίμνη Βουλκαριά. Από εκεί ρυμούλκησαν τα πλοία μέσα στην ελώδη περιοχή η οποία συνδέει τη λίμνη Βουλκαριά με τον Όρμο Παλαίρου Αιτωλοακαρνανίας. Από εκεί τα πλοία διέφυγαν προς την Αίγυπτο, περνώντας ανάμεσα στα νησιά Μεγανήσι και Κάλαμος γειτονικά της Λευκάδας.
Οι αρχαιολόγοι δεν υιοθετούν αυτή την άποψη διαφυγής της Κλεοπάτρας και ισχυρίζονται ότι το κανάλι της Κλεοπάτρας είναι μεταγενέστερο», και ουδεμία σχέση έχει με εκείνη την ιστορική περίοδο. Ο τίτλος «Κανάλι της Κλεοπάτρας» είναι εντελώς αυθαίρετος ιστορικά. Σύμφωνα με Γερμανό αρχαιολόγο, ο οποίος δήλωσε ότι πραγματοποίησε τομή εδάφους το έτος 2000, διαπίστωσε ότι το κανάλι είναι μεταγενέστερο, περί το 1.000 μ.Χ.
Είναι απίθανη αυτή η εκδοχή διαφυγής της Κλεοπάτρας μέσα από το μεταγενέστερο «Κανάλι Κλεοπάτρας», διότι η απόσταση μεταξύ της νότιας όχθης της λίμνης Βουλκαριάς και του Όρμου της Παλαίρου είναι περίπου 8 χιλιόμετρα και όχι πάντα ελώδους έκτασης. Τέτοιο έδαφος δεν είναι καθόλου κατάλληλο για πλεύση ή έστω για σύρσιμο βαρέων πλοίων με σχοινιά.
Το Μνημείο Αυγούστου στη Νικόπολη
Στους αρχαιολόγους και τους ιστορικούς ήταν ήδη γνωστό από τον Δίωνα Κάσσιο (51.1.3) ότι «ο Οκταβιανός ανήγειρε Μνημείο το οποίο κόσμησε με τα χάλκινα έμβολα των αιχμαλωτισθέντων πλοίων, στον χώρο όπου είχε στρατοπεδεύσει». Επίσης ο Στράβων (7.7.6) μνημονεύει τον λόφο της Σμυρτούλας, ως «ιερό λόφο του Απόλλωνα». Πριν από εκατό περίπου χρόνια, περίπου 1.500 μέτρα βόρεια από τη Νικόπολη, σε μια πλαγιά κάτω από τους λόφους της σημερινής κοινότητας Νικόπολη (Σμυρτούλα) βρέθηκε το κρηπίδωμα του Βωμού -ή Μνημείου- του Αυγούστου, πού χτίστηκε αφιερωμένο στους θεούς Άρη και Ποσειδώνα. Το Μνημείο ανασκάφτηκε το έτος 1911 από τον Αλέξανδρο Φιλαδελφέα. Κατά τον Β΄ Παγκόσμιο Πόλεμο, δυστυχώς τα Ιταλικά στρατεύματα λεηλάτησαν τον χώρο αυτό, είτε με σκοπό την κατασκευή οχυρωματικών έργων στον λόφο, είτε με σκοπό την αρχαιοκαπηλία. Πέραν αυτού, πολλές αμμοληψίες πού έγιναν στην περιοχή, είχαν ως αποτέλεσμα να υποστεί καθίζηση όλο το Μνημείο. Πρόσφατα, τα έτη 1995-2007, με τη χρηματοδότηση Ευρωπαϊκών προγραμμάτων όπως το Interreg ΙΙ, η ΙΒ' Εφορεία Αρχαιοτήτων Ιωαννίνων υπό την εποπτεία του καθηγητή Δρ. Κων. Ζάχου πραγματοποίησε στο Μνημείο Αυγούστου έργα ανασκαφών, αναστήλωσης και τεκμηρίωσης.
thumb|right|250px|Τα Rostra, μνημείο της αρχαίας Ρώμης. Οι "θήκες" για τα έμβολα-τρόπαια φαίνονται κάτω αριστερά στην εικόνα Επίσης πέραν του Μνημείου Αυγούστου πού είχε 36 έμβολα, υπάρχουν αρχαίες πηγές πού αναφέρουν ότι έμβολα από τη Ναυμαχία του Ακτίου τοποθετήθηκαν από τον Αύγουστο και μπροστά από τον Ναό του Ιουλίου Καίσαρα στη Ρώμη (Rostra Aedis Divi Julii). Σημειωτέον ότι παγκοσμίως έχει βρεθεί μόνο ένα μεταλλικό έμβολο αρχαίου πολεμικού πλοίου, στην παραθαλάσσια πόλη Αθλίτ (Athlit) του Ισραήλ (Περιοδικό Αρχαιολογία 2000, και William Murray, 2004) και σήμερα φυλάσσεται στο Μουσείο της Χάϊφας του Ισραήλ. Το έμβολο αυτό ταιριάζει ακριβώς σε μία από τις οπές του Μνημείου Αυγούστου. Κατά τον William Murray πρέπει να κατασκευάσθηκε στην Κύπρο περί τον 2ο αιώνα π.χ. και φαίνεται ότι το ίδιο ακριβώς είδος πλοίου και εμβόλου κατασκευάζονταν και την εποχή που έγινε η Ναυμαχία του Ακτίου.
Στο Μνημείο Αυγούστου άρχισε το έτος 1995 ανασκαφές η ΙΒ' Εφορεία Αρχαιοτήτων Ιωαννίνων υπό τον καθηγητή αρχαιολογίας Δρ. Κωνσταντίνο Ζάχο, με σημαντικά ευρήματα. Το έτος 2001, στο άνω άνδηρο του Μνημείου, ''βρέθηκε μονολιθικό ημικυκλικό μαρμάρινο βάθρο, το οποίο φέρει ανάγλυφη αρχαϊστική παράσταση δέκα ηρώων και θεών του ελληνικού πανθέου και επίστεψη από εναλλασσόμενα άνθη λωτού και ανθέμια. Μεταξύ των μορφών στην ημικυκλική επιφάνεια, διακρίνονται ο Απόλλωνας, η Άρτεμις, ο Ερμής, συνοδευόμενος από τρεις Χάριτες, ο Ηρακλής, και η Αθηνά. Πιθανολογείται η ύπαρξη και δεύτερου τέτοιου βάθρου'' (Κων. Ζάχος, 2001). Το εύρημα θεωρείται πολύ σημαντικό, είναι σχεδόν βέβαιο ότι πρόκειται για το βάθρο του αγάλματος του Νίκωνα, και η ανακάλυψη δημοσιεύθηκε σε Ελληνικά και ξένα περιοδικά Αρχαιολογίας. Το βάθρο αυτό ήδη συντηρείται και θα εκτεθεί στο Νέο Αρχαιολογικό Μουσείο Νικοπόλεως.
Κατά τις εργασίες αποκατάστασης του Μνημείου Αυγούστου, βρέθηκε από την ομάδα Ζάχου ένα υπόλειμμα μεταλλικού εμβόλου περί τα 50 κιλά το οποίο αφαιρέθηκε προσεκτικά και φυλάσσεται για να εκτεθεί στο Νέο Αρχαιολογικό Μουσείο Νικοπόλεως. Επίσης βρέθηκε μαρμάρινη κεφαλή αγάλματος του Οκταβιανού.
Στο Μνημείο Αυγούστου έχουν επίσης βρεθεί αρκετά θραύσματα μιας τεράστιας αναθηματικής επιγραφής στα λατινικά. Μετά από χρόνια ερευνών τελικά η επιγραφή συναρμολογήθηκε και σήμερα το κείμενο έχει ως εξής: «''Vacat Imp. Caesar Divi Juli f Victoriam Consecutus Bello Quod Pro Republica Gessit In Hac Regione Consul Quintum Imperator Septimum Pace Parta Terra Marique Neptuno et Marti Castra ex Quibus Ad Hostem Insequendum Egressus Est Navalibus Spoliis Exornata Consacravit Vacat''». Μετάφραση: «Ο αυτοκράτωρ στρατηγός Καίσαρ, γιος του θεϊκού Ιουλίου, μετά τη νικηφόρα έκβαση του πολέμου πού διεξήγαγε υπέρ της δημοκρατίας σε αυτή την περιοχή, όταν ήταν ύπατος για πέμπτη φορά και στρατηγός για έβδομη, μετά την εδραίωση της ειρήνης στη στεριά και τη θάλασσα, αφιέρωσε στον Ποσειδώνα και στον Άρη το στρατόπεδο από όπου εφόρμησε κατά του εχθρού, το οποίο τώρα κοσμείται με λάφυρα των πλοίων».
Επίσης, πέραν της λατινικής επιγραφής και του μαρμάρινου βάθρου του Νίκωνα, στο Μνημείο Αυγούστου η αρχαιολογική σκαπάνη τα τελευταία δέκα χρόνια έχει αποκαλύψει εκατοντάδες θραύσματα, εκ των οποίων μέχρι στιγμής το κυριότερο είναι ένα σύνολο πέντε μαρμάρινων θραυσμάτων μίας ανάγλυφης πλάκας της ζωφόρου του βωμού μήκους 282cm με απεικονίσεις. Η αρχαιολογική έρευνα στον χώρο συνεχίζεται.
Εξωτερικοί σύνδεσμοι
Ακτιο Κατηγορία:Αρχαία Αίγυπτος Ακτιο Κατηγορία:Ιστορία της Αιτωλοακαρνανίας
Ούνι
Στην Ετρουσκική μυθολογία, η Ούνι είναι η υπέρτατη θεά. Αποτελεί προστάτιδα θεά της πόλης της Περούτζια.
Με το σύζυγό της, Τίνια, και τη Μένρβα αποτελούν την ισχυρή Τριάδα του ετρουσκικού πάνθεου. Σαν θεότητα αντιστοιχεί με την ελληνική θεότητα Ήρα και τη ρωμαϊκή Γιούνο. Με τον Τίνια απέκτησε ένα γιο, τον Χέρκλε.
Κατηγορία:Ετρουσκική μυθολογία
Νέα Σελήνη (ταινία)
Πλοκή
Στα δέκατα όγδοα γενέθλια της Μπέλα Σουάν, ο Έντουαρτ Κάλεν, ο βρυκόλακας που αγαπά και η οικογένεια του της διοργανώνουν ένα πάρτι παρά την θέλησή της. Ενώ ξετυλίγει ένα δώρο, κόβεται κατά λάθος από το χαρτί, κάτι το οποίο προκαλεί τον Τζάσπερ, τον θετό αδελφό του Έντουαρτ, ο οποίος συγκλονίζεται από την μυρωδιά του αίματος και κάνει απόπειρα να την σκοτώσει. Για την προστασία της, ο Έντουαρτ αποφασίζει να τερματίσει την σχέση τους και μαζί με την οικογένειά του να απομακρυνθεί από το Φορκς. Αυτό ραγίζει την καρδιά της Μπέλα. Κατά τους μήνες που ακολουθούν, η Μπέλα ανακαλύπτει ότι επικίνδυνες δραστηριότητες, όπως η οδήγηση μοτοσικλέτας, την κάνουν να ακούει την φωνή του Έντουαρτ στο κεφάλι της. Επίσης, επιδιώκει την εμβάθυνση της φιλίας της με τον Τζέικομπ Μπλακ, έναν χαρούμενο σύντροφο που την διευκολύνει να ξεπεράσει τον πόνο της απώλειας του Έντουαρτ. Η Μπέλα ανακαλύπτει ότι ο Τζέικομπ είναι λυκάνθρωπος. Αυτός και οι άλλοι λυκάνθρωποι προστατεύουν την Μπέλα από τους νομαδικούς βρυκόλακες Λόρεντ και Βικτόρια, η τελευταία εκ των οποίων προσπαθεί να εκδικηθεί για τον θάνατο του εραστή της, Τζέιμς, τον οποίο σκότωσε ο Έντουαρτ στο Λυκόφως. Εν τω μεταξύ, μία σειρά από παρεξηγήσεις, κάνει τον Έντουαρτ να πιστέψει ότι η Μπέλα αυτοκτόνησε. Τρελός από την υποτιθέμενη αυτοκτονία, ο Έντουαρτ πάει στην Βολτέρρα, πόλη της Ιταλίας, για να προκαλέσει τους Βολτούρι, τους βασιλικούς βρυκόλακες, οι οποίοι είναι οι μοναδικοί βρυκόλακες που έχουν το δικαίωμα να τον σκοτώσουν. Η Μπέλα μαζί με την Άλις φεύγουν βιαστικά για την Ιταλία, για να αποτρέψουν τον Έντουαρντ από το να αυτοκτονήσει. Πριν από την αναχώρηση τους από την Ιταλία, οι Βολτούρι λένε στον Έντουαρτ ότι η Μπέλα, επειδή γνωρίζει την ύπαρξη των βρυκολάκων, πρέπει ή να θανατωθεί ή να μετατραπεί σε βρυκόλακα. Όταν επιστρέφουν στο Φορκς, ο Έντουαρτ λέει στην Μπέλα ότι την αγαπούσε, αλλά άφησε το Φορκς για να την προστατέψει. Αυτή τον συγχωρεί και οι Κάλεν κάνουν ψηφοφορία υπέρ της μετατροπής της Μπέλα σε βρυκόλακα, παρά την θλίψη του Έντουαρτ. Ωστόσο, ο Έντουαρτ δίνει στην Μπέλα μία επιλογή: θα επιτρέψει να την μετατρέψει σε βρυκόλακα ο Κάρλαϊλ μετά την αποφοίτησή της με αντάλλαγμα να παντρευτεί τον Έντουαρτ,,
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Βαμπίρ στην ποπ κουλτούρα Κατηγορία:Ταινίες του 2009 Κατηγορία:Ταινίες με μουσική σύνθεση Αλεξάντρ Ντεσπλά Κατηγορία:Ταινίες παραγωγής StudioCanal Κατηγορία:Ταινίες παραγωγής Summit Entertainment Κατηγορία:Αγγλόφωνες ταινίες Κατηγορία:Αμερικανικές αισθηματικές ταινίες φαντασίας Κατηγορία:Ταινίες γυρισμένες στην Ιταλία Κατηγορία:Λυκάνθρωποι σε ταινίες
Μούστελος
Ο Μούστελος (λέγεται και δροσίτης) είναι γένος καρχαριοειδών ψαριών που ανήκει στην οικογένεια των σκουαλίων σελαχοειδών. Οι μούστελοι είναι μεγάλα ψάρια που το μήκος τους φθάνει και τα 3 μέτρα.
Έχουν χρώμα ανοικτό λαδί στη ράχη και κοιλιά κάπως ρόδινη, φέρουν επίπεδα δόντια σαν της λίμας με τα οποία τσακίζουν όστρακα που είναι η κύρια τροφή τους, το σώμα τους είναι στενό και ευκίνητο ρύγχος μέτριο και ζουν σε παράλιο λασπώδη βυθό και σε βάθος 150-300 μέτρα. Το δέρμα του είναι πιο λεπτό από του γαλέου και είναι ζωοτόκο. Το κρέας τους είναι μέτριας ποιότητας. Από τα είδη που απαντάται κυριότερα είναι δύο ο "μούστελος ο σκύλος" που φθάνει σε μήκος τα 2,5 μέτρα και ο "μούστελος ο μούστελος" ή "μούστελος του Αριστοτέλη" που φθάνει μέχρι το 1 μέτρο.
Αμφότερα τα είδη απαντώνται στη Μεσόγειο θάλασσα και είναι άφθονα στα ελληνικά νερά